Diari Oficial de la Generalitat Valenciana


Sumari del DOGV 9600, del 22-05-2023 (2023/5095)

Anunci de la informació pública del projecte de concentració parcel·lària de la zona de concentració parcel·lària d'Aras de los Olmos.
--------------------------------------------------------------------------------------------------------------------------------------

### Dades del document

Número de DOGV
:   9600

Data del DOGV
:   22-05-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/5095


Data del document
:   05-05-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * pla d'urbanisme

Anunci de la informació pública del projecte de concentració parcel·lària de la zona de concentració parcel·lària d'Aras de los Olmos. [2023/5095]  
Es posa en coneixement de totes les persones interessades en la concentració parcel·lària de la zona d'Aras de los Olmos (València), declarada d'utilitat pública i urgent execució mitjançant el Decret 25/1995, de 6 de febrer, del Govern Valencià (DOGV 2451), actualment denominada Aras de los Olmos, pel Decret 135/2001, de 26 de juliol, del Govern Valencià (DOGV 4058) que:  
  
Primer. Que amb data 4 de maig de 2023, d'acord amb el que es disposa en l'article 197 de la Llei de reforma i desenvolupament agrari, el director general d'Agricultura, Ramaderia i Pesca ha aprovat el projecte de concentració parcel·lària de la zona d'Aras de los Olmos, i ha autoritzat que es duga a terme la seua enquesta.  
  
Segon. Que el projecte de concentració parcel·lària estarà exposat al públic en el local habilitat a aquest efecte per l'Ajuntament d'Aras de los Olmos durant 30 dies hàbils, a comptar des de l'endemà de l'última inserció de l'avís, que es publicarà una sola vegada en el Diari Oficial de la Generalitat Valenciana i s'exposarà durant tres dies hàbils consecutius en el tauler d'anuncis de l'Ajuntament d'Aras de los Olmos, de Titaguas i Alpuente. La consulta dels documents que componen el projecte de concentració parcel·lària implica que, d'acord amb el que disposa la Llei orgànica 3/2018, de 5 de desembre, de protecció de dades personals i garantia dels drets digitals, les dades que inclouen no podran ser utilitzades per a finalitats diferents dels de la concentració parcel·lària.  
  
Tercer. Que junt amb el projecte de concentració parcel·lària, estarà exposat al públic en el local habilitat a aquest efecte per l'Ajuntament d'Aras de los Olmos durant 30 dies hàbils, el Pla d'obres i millores territorials, l'estudi d'impacte ambiental, l'estudi d'integració paisatgística i l'estudi d'afecció al patrimoni cultural valencià del projecte de concentració parcel·lària de la zona d'Aras de los Olmos.  
  
Quart. El projecte de concentració parcel·lària es troba inclòs en l'annex I (projectes sotmesos a avaluació d'impacte ambiental pel tràmit ordinari), apartat 1.a a.1 (concentracions parcel·làries de terrenys de cultiu en secà, en superfície superior a 100 ha) del Decret 162/1990, pel qual es va aprovar el Reglament per a l'execució de la Llei 2/1989, d'impacte ambiental de la Comunitat Valenciana.  
  
  
Cinqué. El tràmit d'informació pública del projecte de concentració parcel·lària, juntament amb l'estudi d'impacte ambiental i la resta de documents, es realitza a l'efecte de l'article 36 de la Llei 21/2013, de 9 de desembre, d'avaluació ambiental.  
  
Sisé. Que a l'efecte de la tramitació ambiental s'identifiquen l'òrgan promotor i l'òrgan substantiu:  
Òrgan promotor: Servei d'Estructures Agràries i Cooperativisme.  
  
Òrgan substantiu: Direcció General d'Agricultura, Ramaderia i Pesca.  
  
Seté. Es requereix els titulars de càrregues, gravàmens i altres situacions jurídiques que hagueren sigut acreditades en l'expedient, perquè, d'acord amb la persona propietària afectada i dins del lot de reemplaçament, assenyalen les línies, porcions de finques o part alíquota d'aquestes, segons els casos, sobre les quals aquestes càrregues o situacions jurídiques han de quedar establides en el futur; se'ls adverteix que si no acrediten la seua conformitat dins del termini assenyalat la translació es verificarà d'ofici.  
  
Huité. Que durant el termini de 30 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, es poden presentar al·legacions al projecte de concentració parcel·lària, així com al·legacions o observacions a l'estudi d'impacte ambiental del projecte de concentració parcel·lària i resta de documents que s'adjunten a l'estudi, dirigides a la Direcció General d'Agricultura, Ramaderia i Pesca, les quals es podran presentar per via telemàtica a través de la seu electrònica de la Generalitat accedint a l'enllaç:  
  
https://breu.gva.es/b/jz5Ymncyzp  
o per qualsevol dels llocs previstos en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
  
Nové. El projecte de concentració parcel·lària, el Pla d'obres i millores territorials, l'estudi d'impacte ambiental, l'estudi d'integració paisatgística i l'estudi d'afecció al patrimoni cultural valencià del projecte de concentració parcel·lària estan disponibles per a la seua consulta en la següent adreça web:  
https://breu.gva.es/b/sDZ77ZKTzh  
  
València, 5 de maig de 2023.- El director general d'Agricultura, Ramaderia i Pesca: Antonio Quintana Martínez.